Toerisme as bron van inkomste vir missionale diakonaat?; Covid woel ons; leergeleenthede en nuwe boeke... lees daarvan én meer in die Feldmuis van 20 Mei 2021
Jaargang 18 - Uitgawe 16/2021 - Vrydag 20 Mei 2021
Die moderamen vergader volgende week om die verslae aan die sinode te finaliseer wat betrekking het op hulle werksaamhede en opdragte.
Die sake waaroor hulle verslag doen in die opdragte is onder meer die opdrag om te werk aan die versterking van die NGKN as 'n onafhanklike kerk.
Verder ook die uitrol van die roepingsverklaring wat gedurende die reses as breë konsensus gevestig is.
Verder is daar ook aandag gegee aan die rasionalisering van die kerkkantoor en die her-aktivering van taakspanne, die ringsindelings ens.
'n Vinnige besoek is aan Boesmanland saam met twee veteraan toerisme operateurs, Charles en Annalie van Zyl, gebring om te kyk of daar moontlikhede is vir toerisme as 'n bron van inkomste vir Degnos se werk onder die San gemeenskappe.
Hulle het na die beskikbare infrastruktuur van die gemeentes gaan kyk om saam te gesels en dink oor die moontlikheid om toerisme as 'n voertuig te gebruik om gemeentelike inkomste vir Tsumkwe en Luhebu-Nord gemeentes sowel as vir Degnos te bekom en om meer mense bloot te stel aan die evangelisasie werk wat plaasvind.
Die strewe is om onafhanklike versorging binne die San gemeenskappe aan te wakker.
Die keer toe 'n dominee gedeporteer is
Op 7 Mei 1993 moes ds SI Jacobs van Bagani die land verlaat nadat hy deur die Namibiese regering tot ongewenste persoon verklaar en gedeporteer is. Hy het op 16 April 'n uitsettingsbevel ontvang met die opdrag om die land binne 48 uur te verlaat. Ten spyte van verskeie pogings deur die Moderatuur om agter die kap van die byl te kom, kon die deportasie nie omgekeer word nie. Die Adjunk-minister van Binnelandse Sake, wat die uitsettingsbevel onderteken het, het geweier om die Moderatuur oor die saak te woord te staan. Die besluit is volgens hom geneem na ontvangs van 'n baie hoë profiel sekuriteitsverslag oor Ds Jacobs vanaf Suid-Afrika. Die Moderatuur het geoordeel dat 'n hofstryd met die owerheid op die lange duur 'n te duur prys sal vra en het uiteindelik onder protes bes gegee. Hierdie eerste, en tot dusver enigste, deportasie van 'n NG-dominee uit die land het vir lank 'n swak smaak in die mond gelaat.
• A father's responsibility is more than providing money.
• Women should encourage fathers to play a positive role in their children's lives.
• A father's involvement can act as a protective factor and promote well-being for children.
• Shared decision-making and good communication between parents is essential for the wellbeing of their children.
• Caring and carework for children can be learned by both men and women. Skills in parenting build confidence.
• There is improved social, health and educational outcomes when there is shared attachment especially in the first 1000 days
• Social fathers can make a positive difference in the raising of children.
• Supportive social networks such as the church can promote healing for people who have a "father wound"
Hier is 'n reeks Powerpointskyfies wat die agt beginsels toelig. Hier is meer info en bronne. - Geleen by Grens.Pos
Hoe ontwikkel ons 'n missionale ekklesiologie en laat ons terselfdertyd reg geskied aan evangelisasie en dissipelskap in 'n konteks van die post-Christendom? In hierdie module poog ons om weg te beweeg van reduksionistiese beskouinge wat ons in die uitvoering van ons roeping kniehalter.
Bankbesonderhede vir elektroniese betalings
Rekeningnommer: 142 0830 463 Takkode: 632005
Bewys van betaling en navrae Rika: epos na excelsus@up.ac.za
Daar is nog tyd tot die 25ste om te registreer, en indien die inskrywingsgeld 'n probleem is, kan jy gerus met Henning Venter gesels.
Skakels vir die Zoom sessies sal aan elkeen gestuur word teen Dinsdagaand.
Die gedagte is om veilige geleentheid te gee vir bedienaars van die Woord om genesing te soek in tye waar mens dalk op gegee is.
Hierdie gaan nie 'n tipiese "slimmer dominee help sukkelende dominee reg" gesprek wees nie. Ons gaan veilig voor die Koning se voete kom vir sy genesing.
Oorweeg asseblief ernstig om hieraan deel te neem 26 Mei 2021.
Registreer @ https://forms.gle/dRdNNXpwh5Ud2EZj8 voor 24 Mei om 13:00
Gratis Digitale Learning Community 3 Junie 2021: Leierskap en verlies:
E-kerk bied graag 'n volgende Digitale Learning Community aan vir 2021. Ons nooi jou graag na hierdie gratis geleentheid toe op Donderdag 3 Junie 2021.
Ons tema die oggend is "Leierskap en verlies: Hoe om verlies en terugslae te hanteer"
-– Verlies is 'n realiteit vir leiers.
–- Verlies omdat jy 'n belangrike besluit moes neem wat sekere opsies elimineer het.
–- Verlies aan erkenning en resultate omdat dinge te stadig gebeur.
–- Verlies aan vertroue en mense wat jou verraai het.
–- Verlies van 'n bepaalde gemaksone en sekuriteit as gevolg van iemand anders se ondeurdagte optrede.
–- Verlies aan 'n werk en inkomste.
–- Verlies aan gedeelte van jouself en dinge wat vir jou belangrik is.
–- Verlies van 'n bepaalde titel en posisie omdat jy 'n nuwe geleentheid moes aangryp.
–- Verlies van goeie vriende en spanmaats as gevolg van Covid-19.
–- Verlies van energie omdat jy uitgebrand is.
–- Verlies van 'n bekende belewenis van God.
–- Verlies van ...
Ons gaan tydens hierdie geleentheid luister na leiers uit verskeie velde se stories en ervarings van verlies en hoe hulle dit hanteer het. Ons gaan ook vanuit 'n Bybelse perspektief hieroor reflekteer as ons kyk na hoe Jesus en die vroeë Kerk verlies beleef het en daarmee gedeel het.
Die geleentheid is regstreeks en die opname gaan slegs vir 7 dae na die geleentheid beskikbaar wees om weer daarna te kyk. Neem asseblief kennis dat alhoewel dit 'n gratis geleentheid is, jy asseblief moet registreer om die skakel na die geleentheid te kry en so deel te neem die dag. Geen registrasie, geen toegang.*
Koste: Gratis. Neem asseblief kennis dat registrasie vir die geleentheid sluit 3 Junie 2021 om 07:00.
- Dr Johan Beukes (teoloog, leierskapskonsultant, e-kerk)
- Dr Pierre Engelbrecht (teoloog, e-kerk)
- Brain Heasley (International Prayer Director vir 24-7 Prayer)
- Prof Stephan Joubert gaan die dag fasiliteer (teoloog, skrywer, e-kerk)
- Candice Mama (Change Catalyst, published author and multi-award winning speaker)
5 VBO-punte sal toegeken word vir die bywoning van die leer geleentheid. Daar gaan slegs VBO punte toegestaan kan word indien jy 'n kaartjie gekoop het.
* Reg van toegang voorbehou deur e-kerk direksie
Thijs kuier die week saam met dr Wynand Fourie onder die Kameelboom Sondag 23 Mei en Dinsdag 25 Mei hanteer hulle Johannes 3:1 – 7. Luister op Kanaal 7 elke Sondag om 12:00 of na die heruitsendings op Dinsdae. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF op Potgooi
Die reeks kinderboeke is geskryf om kinders te help om hartseer, angs en bangwees te leer ken en te verwerk en hoort beslis op elke gesin se boekrak.
Nog iets vir die boekrak is Jaap Durand se nuutste boek, Bloedbruide van Christus 2. Jaap Durand is diep geraak deur die lyding van vroue eeue gelede en die roep na geregtigheid en liefde, die verlange dat Christus se navolgers waardige getuies sal bly en dat daar met deernis opgetree sal word teenoor diegene wat verskillend glo of dink.
Die klip in Lisa se borskas is spesiaal ontwikkel om kinders te help om verlies te verwerk.Baie van ons ken daardie hartseer wat so intens is dat dit soos 'n klip in jou borskas voel. Die meeste van ons weet egter nie hoe om dit te verwerk nie. Kinders weet nog minder hoe om trauma en verlies te hanteer.
Daarom is Siegfried Louw, predikant en spelterapeut, se boek Die klip in Lisa se borskas meer as net 'n oulike storie. Dit nooi kinders (jonk en oud) om oor verlies te dink, daaroor te praat en dit uiteindelik te verwerk.
Leer kinders meer oor angstigheid, hoe dit hulle beiinvloed en hoe om dit te hanteer.
Ben se storie is spesiaal geskryf vir alle kinders (jonk en oud) om hulle te help om hulle angstige drakie te tem. Ben en sy drakie sal jou help om 'n paar dinge oor angstigheid te leer sodat jy iets daaraan kan doen.
• Bevolking 459 000
• Christelike bevolking >0.1% geraam deur Geopende Deure
• 2021 Ranglysposisie 15
Die Maledive word deur baie gesien as 'n luukse vakansiebestemming, maar agter die skoonheid van hierdie eiland paradys lê 'n streng Islamitiese regime. Hierdie ketting van nagenoeg 1 200 eilande het een van die hoogste bevolkingsdigthede ter wêreld, veral op die hoof eiland, Malé. Die hegte samehorige gemeenskappe hou mense fyn dop vir enige tekens van afwykings – wat natuurlik hul geloofskeuse insluit. Alle politici verklaar onverbiddelik dat hulle die Maledive 100% Moslem hou, wat effektief geen spasie vir enige alternatief los nie.
Bekering tot Christenskap word gewoonlik aan die Moslem leiers of owerhede gerapporteer. Buitelandse Christene, wat meestal in die toeriste sektor werk en van Indië of Sri Lanka afkomstig is, word fyn dopgehou, wat Christelike samesyn baie moeilik maak.
Ontmoet 'n Christin medewerker *
In die Maledive mag nie-Moslems nie burgers word nie. Indien dit dus ontdek word dat iemand tot Christenskap bekeer het, verloor hulle hul burgerskap en word hulle vir die oortreding van Sharia-wette gestraf. Die druk is daarom ontsettend hoog en bekeerlinge bly goed weggesteek. Sommige Malediviese Christene verlaat die eilande en woon oorsee weens die matelose druk.
*Naam vir sekuriteitsredes verswyg.
Bid vir die Maldive
• Bid dat die Here geleenthede sal voorsien waar gelowiges veilig bymekaar kan kom.
• Bid dat God die Bybel sal gebruik om gelowiges kragtig te versterk, te bemoedig en te versorg.
• Bid vir die Christene onder die buitelandse werkers sodat hulle goeie getuies van die hoop wat hulle in Christus het, kan wees.